CELEX: 32014D0892
Language: hu
Date: 2014-12-09 00:00:00
Title: 2014/892/EU: A Bizottság végrehajtási határozata ( 2014. december 9. ) Franciaország egyes régióinak hivatalosan brucellózismentesként ( B. melitensis ) való elismerését illetően a 93/52/EGK határozat II. mellékletének módosításáról (az értesítés a C(2014) 9218. számú dokumentummal történt)  EGT-vonatkozású szöveg

11.12.2014   
            
            
               HU
            
            
               Az Európai Unió Hivatalos Lapja
            
            
               L 354/45
            
         A BIZOTTSÁG VÉGREHAJTÁSI HATÁROZATA
   (2014. december 9.)
   Franciaország egyes régióinak hivatalosan brucellózismentesként (B. melitensis) való elismerését illetően a 93/52/EGK határozat II. mellékletének módosításáról
   
      
         (az értesítés a C(2014) 9218. számú dokumentummal történt)
      
   
   (EGT-vonatkozású szöveg)
   
      (2014/892/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre (1) és különösen annak A. melléklete 1. fejezetének II. szakaszára,
   mivel:
   
               (1)
            
            
               A 91/68/EGK irányelv meghatározza a juh- és kecskefélék Unión belüli kereskedelmére irányadó állat-egészségügyi feltételeket. Meghatározza a tagállamok vagy azok régiói hivatalosan brucellózismentesnek való nyilvánításához szükséges feltételeket.
            
         
               (2)
            
            
               A 93/52/EGK bizottsági határozat (2) II. mellékletében felsorolja a tagállamok azon régióit, amelyeket a 91/68/EGK irányelvnek megfelelően hivatalosan brucellózistól (B. melitensis) mentesnek nyilvánítottak.
            
         
               (3)
            
            
               Franciaország a 91/68/EGK irányelvben előírt követelményeknek való megfelelést bizonyító dokumentumokat nyújtott be a Bizottságnak arról, hogy – azon 64 közigazgatási régiója (megyéje) mellett, amelyeket már hivatalosan brucellózistól (B. melitensis) mentesnek nyilvánítottak és felvettek a 93/52/EGK határozat II. mellékletébe –, további 31 közigazgatási régiója (megyéje) is hivatalosan brucellózistól mentessé nyilvánítható.
            
         
               (4)
            
            
               A Franciaország által benyújtott dokumentumok értékelése alapján e 31 közigazgatási régiót (megyét) hivatalosan brucellózistól (B. melitensis) mentessé kell nyilvánítani.
            
         
               (5)
            
            
               A 93/52/EGK határozat II. mellékletében a Franciaországra vonatkozó bejegyzést ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 93/52/EGK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2014. december 9-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 46., 1991.2.19., 19. o.
   
   
      (2)  A Bizottság 1992. december 21-i 93/52/EGK határozata egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról (HL L 13., 1993.1.21., 14. o.).
   
      MELLÉKLET
      A 93/52/EGK határozat II. mellékletében a Franciaországra vonatkozó bejegyzés helyébe a következő szöveg lép:
      
         „Franciaországban:
         Megyék:
         Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d'Or, Côtes-d'Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.”